Ajuntament i Diputació donen suport que els Moros i Cristians de Paterna siguen Festa d'Interés Turístic Autonòmic
03/04/2019

# Ajuntament i Diputació donen suport que els Moros i Cristians de Paterna siguen Festa d'Interés Turístic Autonòmic

[![Ajuntament i Diputació donen suport que els Moros i Cristians de Paterna siguen Festa d'Interés Turístic Autonòmic ](/images/noticias/2019/04/dival-gr.jpg)](/images/noticias/2019/04/dival-gr.jpg)

03.04.2019

La Diputació de València, l'Ajuntament de Paterna i Federació Intercomparses Paterna, han subscrit durant la seua visita a la institució provincial un manifest de suport a la Festa de Moros i Cristians de Paterna perquè siga declarada d'Interés Turístic Autonòmic

L'Alcalde de Paterna, Juan Antonio Sagredo, el president de la Diputació, Toni Gaspar i la presidenta de la Federació Intercomparses, Mª Ángeles Salvador, van subscriure ahir un manifest de suport institucional perquè les festes de Moros i Cristians de la localitat siguen reconegudes com a Festa d'Interés Turístic Autonòmic.

La rúbrica es va celebrar en el Palau de Batlia, seu de la Diputació de València, en un acte al qual també van acudir els càrrecs festers i representants de les capitanies Mora Raxida i Cristiana Zingaras i així com la regidora de Tradicions, Cultura i Foc, Paqui Periche.

L'Alcalde, que va agrair el suport del president de la Diputació, va aprofitar la trobada per a reafirmar el compromís de l'Ajuntament de continuar avançant en el reconeixement dels Moros i Cristians com a festa d'interés turístic,. “Estem convençuts, que aquesta festa reuneix tots els requisits d'arrelament, afecció territorial i atracció turística per a aconseguir aquest reconeixement autonòmic”, va afirmar.

Per part seua, la Presidenta de Intercomparses, Mª Ángeles Salvador, va destacar la importància d'aquesta festa que, “amb més de més de 40 anys d'història, forma part de les tradicions culturals de la nostra localitat i s'ha convertit en els últims anys en un referent festiu en la Comunitat Valenciana”.

El primer edil també va assenyalar que “després del suport oficial de la Diputació, continuarem avançant fins a aconseguir l'esperat reconeixement per als Moros i Cristians, que se sumarà a la declaració de la Cordà com a Festa d'Interés Turístic Nacional, convertint a les nostres Festes Majors en una destinació turística de primer nivell”.

El president de la Diputació de València ha recordat que “la diputació és la casa de totes les valencianes i valencians i per tant la vostra casa, on us rebrem sempre que vulgueu i us ajudarem quan el necessiteu”.